Pentru a mă pregăti pentru o misiune de interpretare, am nevoie de informații detaliate din partea clientului. Prezentările și rapoartele pe care mi le puteți pune la dispoziție sunt foarte relevante în acest sens. Și alte tipuri de informații se pot dovedi utile, cum ar fi numele participanților la evenimentul dvs. Toate informațiile împărtășite mie vor rămâne strict confidențiale. Lucrul în pereche pentru misiunile lungi: Interpretarea este o activitate solicitantă. De aceea, interpreții lucrează în perechi, pentru a putea preda ștafeta o dată la 20-30 minute și, astfel, pentru a putea menține calitatea interpretării pe toată durata misiunii. Așadar, pentru misiuni de interpretare de cel puțin o jumătate de zi sau o zi, veți avea nevoie de doi interpreți pe combinație lingvistică. Echipament adecvat: Fiecare situație de comunicare este diferită și aduce cu sine alte cerințe tehnice. Pentru a asigura o comunicare fără probleme, se recomandă să vă ocupați în avans de echipamentul necesar. De exemplu, dacă organizați o conferință multilingvă, se recomandă utilizarea de cabine de interpretare. În schimb, dacă evenimentul dvs. este un tur ghidat, sistemel audio portabile de șușotaj se pretează cel mai bine. Vă pot oferi cu mare plăcere consultanță și sfaturi cu privire la cazul dvs. individual. Aici veți găsi un ghid complet cu privire la acest subiect.